Suchinthana/si-wikipedia huggingface dataset:
ආශා බෝස්ලේ

ආශා බෝස්ලේ (උපත 1933 සැප්තැම්බර් 8) යනු ඉන්දියානු ගායිකාවක වේ. හින්දි සිනමාවේ පසුබිම් ගායිකාවක ලෙස ඇය ප්‍රකටව සිටී. ඇයගේ සංගීත දිවිය ආරම්භ වන්නේ වර්ෂ 1943 සිට වන අතර ඇය වසර 60 කට අධික කාලයක් වර්තමානය දක්වා මෙම ක්ෂේත්‍රයේ රැදී සිටී. ඇය බොලිවුඩ් සිනමා නිර්මාණ දහසකට අධික ප්‍රමාණයකට පසුබිම් ගායනයෙන් දායක වී ඇත. මීට අමතරව බෝස්ලේ පෞද්ගලික ඇල්බම රාශියකටද, ඒක පුද්ගල ප්‍රසංග ගණනාවකටද ඉන්දියාවේදී මෙන්ම පිටරට වලදීද සහභාගී වී ඇත. බෝස්ලේ පසුබිම් ගායිකා ලතා මන්ගේෂ්කාර්ගේ සහෝදරියක් වේ.

බෝස්ලේගේ ගීත අතර, චිත්‍රපට ගීත, පොප් ගීත, බජන් ගීත, පාරම්පරික ඉන්දියානු ගීත, ජන ගීත ආදිය වේ. හින්දි භාෂා ගීත වලට අමතරව, වෙනත් ඉන්දියානු භාෂා ගීත සහ විදේශීය භාෂා ගීත 20කට අධික ප්‍රමාණයක්ද ඊට අයත් වෙයි. වර්ෂ 2006දී ඇය පවසන්නේ ඇය ගීත 12,000ක් පමණ ගායනා කළ බවයි. ඇය ගැයූ මෙම ගීත ප්‍රමණය සම්බන්ධව වෙනත් මූලාශ්‍රයන්හීද දැක ගත හැකි වෙයි. 2011හිදී, ලෝක ගිනස් වාර්තා පොතට අනුව ඉතිහාසයේ වැඩිම ගීත ගායනා කල පුද්ගලයා බවට ඇය නිළ වශයෙන් නම් කරන ලදී. ඉන්දියානු රජය ඇයට වර්ෂ 2000දී දඩසාහෙබ් පහල්කේ සම්මානයද, වර්ෂ 2008දී පද්ම විභූශණ සම්මානයද පුදන ලදී.

මුල් කාලය සහ වෘත්තීය ජීවිතය
ආශා බෝස්ලේ උපත ලැබුවේ සන්ග්ලිහි සංගීතමය පවුලක දිනනාත් මන්ගේෂ්කාර් දාව වන අතර ඔවුන් මරාති-භාෂාව කතාකරන ගෝමන්තක් මරාතා සමාජයට අයත්විය. ඇගේ පියා රංග නළුවකු හා සම්භාව්‍ය ගායකයකු විය. ඇය වයස අවුරුදු නවයක් වූ විට, ඇගේ පියා මිය ගියේය.

ඇයගේ පවුලේ අය පූනේ සිට කොල්හපූර් වෙත ගිය අතර පසුව ඔවුන් මුම්බායි වෙත ගියහ. ඔවුන්ගේ පවුලේ අයට සහයෝගය පිණිස ඇය සහ ඇගේ වැඩිමහල් සොහොයුරියවූ ලතා මන්ගේෂ්කාර් ගීත ගැයීමට සහ චිත්‍රපට රංගනයට දායක විය. ඇයගේ පලමු චිත්‍රපට ගීතය වූයේ "චල චල නව් බලා", එය මරාති චිත්‍රපටයක්වූ මජ්හා බල් (1943)විය. චිත්‍රපටය සඳහා සංගීතය දත්තා දව්ජේකර් විසින් රචනා කරන ලදී. ඇයගේ හින්දි සිනමා මුල්ම ගීතය වන්නේ සාවන් ආයා හන්ස් රාජ් බෙහෙල්ස් චුරන්යා චිත්‍රපටයයි (1948). ඇගේ පළමු ඒකල හින්දි චිත්‍රපට ගීතය වූයේ රාට්කි රාණී (1949)ය. වයස අවුරුදු 16 දී, ඇය ඇගේ පවුලේ කැමැත්තට එරෙහිව 31ක් හැවිරිදි ගන්පට්‍රාඕ බෝස්ලේ සමඟ විවාහ විය.

වෘත්තීය

1960 මුල දී, ගීතා දත්, ශම්ශඩ් බෙගුම්, සහ ලතා මන්ගේෂ්කාර් වැනි ප්‍රමූඛ ගායකයන් ස්ත්‍රී පෙරමුණ චිත්‍රපට ගායනය සඳහා ගායනා ආධිපත්‍යයක් විය. ඇය විසින් ගායනා කල සජ්ජාඩ් හුසෙන් විසින් සන්ග්ඩිල් චිත්‍රපටය සඳහා රචනා කරන ලද ගීතය ප්‍රේක්ෂකයන් අතර පිළිගැනීමට ලක්විය.

සම්මාන

ෆිල්ම් ෆෙයාර් සම්මාන
18 වතාවක් ඇයගේ නම ෆිල්ම් ෆෙයාර් හොඳම කාන්තා පසුබිම් ගායිකාවක ලෙස යෝජනා වී ඇති අතර 7ත් වතාවාක් ඇය ෆිල්ම් ෆෙයාර් හොඳම පසුබිම් කාන්තා ගායිකාවක ලෙස සම්මාන හිමි කරගෙන ඇත.

ෆිල්ම් ෆෙයාර් හොඳම කාන්තා පසුබිම් ගායිකා සම්මානය

 1968:  "ගරිබින් කි සුනෝ" (ඩස් ලක්, 1966)
 1969: "පර්දේ මෙයින් රෙහෙන් දෝ" (ශිකාර්, 1968)
 1972: "පියා ටු අබ් ටෝ ආජා" (කැරවැන්, 1972)
 1973: "ඩූම් මරෝ ඩූම්" (හරේ රාමා කරේ ක්‍රිශ්නා, 1972)
 1974:"හොනෙ ලගී හඉන් රාට්" (නයිනා, 1973)
 1975: "චේන් සේ හිම්කෝ කභි" (ප්‍රාන් ජයේ පර් වචාන් නා ජයේ, 1974)
 1979: "යෙහේ මෙර දිල්" (දොන්, 1978)

මූලාශ්‍ර

1933 උපත්
ඉන්දියානු පසුබිම් ගායිකාවන්
ඉන්දියානු ගායිකාවන්
ඉන්දියානු සිනමාව
ඉන්දියාව
භාණ්ඩ

මිනිස් අවශ්‍යතා හා වුවමනා සපුරා ගත හැකි ද්‍රව්‍යමය භාණ්ඩ හෝ භෙතික දැ භාණ්ඩ ලෙස හැදින්වේ

භාණ්ඩ
බැංකොක් පෝස්ට්

බැංකොක් පෝස්ට් තායිලන්තයේ බැංකොක් නුවර දී ප්‍රකාශයට පත්කරනු ලබන  ඉංග්‍රීසි-භාෂා දිනපතා පුවත්පතකි.පළමු ප්‍රකාශනය 1946 අගෝස්තු 1 දින අලෙවි කරන ලදී.එය පිටු හතරක හා පිරිවැය තායි බාට් 1ක් විය.අවුරුදු 67 පමණ වූ ඉතිහාසයක් සමග, එය ඕනෑම භාෂාවකින් තායිලන්තයේ පැරණිතම පුවත්පත විය.මාධ්‍ය වාරණය සෑම රටකටම පොදුය, බැංකොක් පෝස්ට් සාපේක්ෂව නිදහස් ලෙස ම නිරූපණය විය.තායි රාජකීය පවුලේ සාමාජිකයන් විවෘත විවේචන කිරීම තහනම් කරන රටේ දැඩි ලෙසේ-මජෙස්තේ නීතිය, ඇතුළු බලවත් පුද්ගලයන් සමග මතභේද හෝ ගැටුම් වළක්වා ගැනීමට ස්වයං වාරණයක් ඇති පුවත්පත බවට චෝදනා එල්ල වී ඇති බොහෝ අවස්ථා ඇත.තවත් නිදසුනක් ලෙස වියට්නාම යුද්ධය අතරතුර දී එක්සත් ජනපද ගුවන් හමුදා කඳවුරු වලින් සාදන ලද බෝම්බ පිළිබඳ වාර්තා කිරීමට සියළු දේශීය මාධ්‍ය අසමත් විය.

ඉතිහාසය
බැංකොක් පෝස්ට් ඇලෙක්සැන්ඩර් මැක්ඩොනල්ඩ්, හිටපු උපාය මාර්ගික සේවා කාර්යාල නිලධාරියා, ඔහුගේ තායි සහකරුවා වන ප්‍රසිට් ලුලිට්නොන්ඩ් විසින් ආරම්භ කරන ලදී.

කාර්ය මණ්ඩලය
වර්ෂ 2015 අප්‍රේල් මාසය වන විට මාධ්‍යවේදීන්, වාර්තාකරුවන්, සංස්කාරකයන්, උප-සංස්කාරකවරුන්, ඡායාරූප ශිල්පීන්, සහ සැලසුම්කරුවන් ඇතුළුව 179ක් විය.විදේශීය ජාතිකයන් විසි නවයක් උප-සංස්කාරකවරුන් හා මුද්‍රිත සහ ඩිජිටල් ප්‍රවෘත්ති සංස්කාරකවරුන් ලෙස වැඩ කරයි.ඉරිදා කර්තෘ පාවුල් රුෆිනි, ඕස්ට්රේලියානු ජාතිකයකු වේ.

පුවත්පතේ කොටස්
 ප්‍රධාන පිටුව:දේශීය, කලාපීය හා ලෝක ප්‍රවෘත්ති, මතය හා විශ්ලේෂණය පිටු, සහ ක්‍රීඩා පුවත්.
 ව්‍යාපාර:දේශීය, කලාපීය හා ලෝක ව්‍යාපාර සහ මූල්‍ය ප්‍රවෘත්ති හා කොටස් වෙළඳ පළ වගු.
 ජීවිතය:මානව යහපත සඳහා වන කතා, සංචාරක, රථ වාහන, තාක්ෂණික, විනෝදාත්මක පුවත්, සමාජයක් පිටුව, උපදෙස් තීරු, විහිලු ප්‍රෙහෙළිකා, මෙරට රූපවාහිනී ලේඛණ සහ චිත්‍රපට දැන්වීම් ඇතුළු විශේෂාංග කොටස.
 ඉරුදින විශේෂ:සතිපතා පුවත් විශ්ලේෂණය සහ ජනමාධ්‍ය විමර්ශනයේ කොටස.
 ඉගෙනුම්අන්තර්ජාල ඉංග්‍රීසි භාෂා අධ්‍යාපන කොටස.
 ගුරු:විනෝදය සඟරාව සිකුරාදා දිනවල, ඇතුළු හා තරුණ, වැඩිහිටි පාඨකයන් ඉලක්ක.
 දැන්වීම්:වර්ගීකරණය දැන්වීමක් කොටස.
 අතුරු:ඉරිදා අතිරේකය.
 කාලා:විලාසිතා පුවත් අඩංගු සෙනසුරාදා ඒ අනුව කාන්තාවන් නැඹුරු අතිරේකය, මේකප් ඉඟි, සාර්ථක කාන්තාවන්, පවුලේ අය සහ සංචාරක උපදෙස් කථා.
 මගේ ජීවිතය:විකට තීරු, සෑම බ්‍රහස්පතින්දා සමග සෑම අතින්ම ඔබේ ජීවිතය වැඩි දියුණු කිරීම සඳහා ආකාරය පිළිබඳ උපදෙස් ලබා දෙන ඒ අතිරේකය.

 තායිලන්තයේ ප්‍රකාශයට පත් කෙරෙන දිනපතා පුවත්පත්
 1946 වසරෙහිදී සංස්ථාපනය කෙරුණු ප්‍රකාශන
ලිංගික අපරිකාමකත්ව ලැයිස්තුව

ලිංගික අපරිකාමකත්වය (Paraphilias) යනු යම් වස්තුවක් අවස්ථාවක් යම් හෝ  අනාකෘතික ප්‍රපංවයක් කෙරේ ඇතිවන ලිංගික ආකර්ෂණයකි.අමරිකානු මනෝ විද්‍යාඥයන් ගේ සංගමයේ ප්‍රකාශයක් වන  මනසික රෝග වර්ගීකරණය DSM5 (Diagnostic and Statistical Manual, Fifth Edition) යටතේ මෙම මානසික රෝග ලැයිස්තගත කර ඇත.  ඇතැම් ලිංගික අපගමන මානසික රෝග DSM 5 වර්ගීකරණයට අයත් නොවී  DSM 302.9, යන කේතයන් යටතේ වර්ගකර ඇත

ලිංගික අපරිකාමකත්ව

මේවාත් බලන්න 
 Courtship disorders
 Erotic target location errors
 List of technical terms for nonparaphilic sexual interests
 Lovemaps
 Perversion
 List of phobias

යොමුව 

පරිවර්තනය වෙමින් පවතින ලිපි
සිල්ලාහි ජින්දොක්

සිල්ලාහි ජින්දොක් රැජින (රාජ්‍ය සමය. 647-654) යනු කොරියාවේ තුන් රාජධානිවලින් එකක් වූ සිල්ලා රාජධානියේ විසූ රාජ්‍ය පාලනය කළ රැජිනියන් අතුරින් අයෙකි. ඇය  විසින් 647 සිට 654 දක්වා සිල්ලාවේ රාජ්‍ය පාලනය මෙහෙයවන ලදී. ඇය සිල්ලා රාජධානියේ 28වන රාජ්‍ය පාලකයා වූ අතර එම රාජ්‍යයේ විසූ දෙවන රාජ්‍ය කරන රැජිනිය ද විය. ඇයට පෙර රාජ්‍ය විචාළ ඇගේ පූර්වප්‍රාප්තික සොන්දොක් රැජින එරට පළමු රාජ්‍ය කරන රැජිනිය වූවා ය. ඇගේ රාජ්‍ය සමයේ සිල්ලා රාජ්‍යය චීන ටෑං රාජ මාලිගය හා මිත්‍රව අසල්වැසි බෙක්ජේ රාජ්‍යය සමග ගැටුම් ඇතිකරගත්තේ ය. එසේම ටෑංහි ගඔෂොං අධිරාජයා වෙත කවියක් ලිවීම සම්බන්ධයෙන් ඇය ප්‍රසිද්ධියට පත් වූවා ය.

රාජ්‍ය සමය

සොන්දොක් රැජිනගේ මරණින් පසු සිල්ලා රාජධානියේ සිහසුනට පත් ජින්දොක් රැජින සිල්ලාවේ දෙවන රාජ්‍ය කරන රැජිනිය වූවා ය. සිල්ලාවේ අනන්‍ය කුල ක්‍රමයේ ඉහළම කුලය වූ සොංගොල් කුලයේ අවසන් රාජ්‍ය පාලකයා වූයේ ද ඇයයි. ඇග් සැබෑ නාමය ස්‍යුංමන් යන්නයි. ඇගේ පියා වූ කිම් ගුක්බන්, ජින්ප්යොං රජුගේ බාලම සොහොයුරා වූ අතර, ඇගේ මව වොල්ම්යොං ආර්යාව නම් වූවා ය. ඇගේ සත් අවුරුදු රාජ්‍ය පාලන සමය තුළ, ජින්දොක් රැජින ප්‍රධාන වශයෙන්ම සිය අවධානය යොමුකළේ රාජ්‍යයේ විදේශ ප්‍රතිපත්තිය පිළිබඳවයි. කිම් යුෂින් නැමැති සෙන්පතියාගේ ආධාර ඇතිව ඇය සිල්ලා රාජ්‍යයේ ආරක්ෂාව ශක්තිමත් කිරීමට සමත් වූ අතර, ටෑං චීනය සමග ඇගේ රාජධානියේ සම්බන්ධතා ද වැඩි දියුණු කිරීමට උත්සාහ ගත්තා ය. මෙම උත්සාහයන් පසුකලෙක තුන් රාජධානි (සිල්ලා, බෙක්ජේ, සහ ගොගුර්යෝ) එක්සත් කිරීමට පදනම දැමූයේ යැයි කීම අසත්‍යයක් නොවේ.

මීට අමතරව ඇය විසින් පුම්ජු බදු එකතු කිරීමේ ක්‍රමය පුළුල් කරන ලදී.  

ජින්දොක් රැජිනගේ සොහොන ග්යොංජු නගරයේ කඳු ගැටයක් මත පිහිටා ඇත. ඇතැම් ඉතිහාසඥයන් මෙම ස්ථානය සැබැවින්ම ජින්දොක් රැජිනගේ සොහොන වේ දැයි සැක පහළ කරති. සම්ගුක් සගි නැමැති ඓතිහාසික ග්‍රන්ථයේ සඳහන් වන්නේ ඇයව භූමදාන කෙරුණේ සර්යංබු නැමැති ස්ථානයේ බවයි. මෙම ස්ථානය ඉහත සොහොන පිහිටි ස්ථානයට විරුද්ධ පිහිටුමක පිහිටා ඇත.

උරුමය
887දී ජොංගං රජු මිය යමින් සිටින විට, රජු විසින් සිය සොහොයුරිය වූ සිල්ලාහි ජින්සොං රැජිනව සිය අනුප්‍රාප්තිකයා ලෙස නම් කළේ ය. මේ සඳහා සිල්ලාහි සොන්දොක් රැජින සහ ජින්දොක් රැජින වැනි රැජිනියන්ගේ සාර්ථක රාජ්‍ය සමයයන් පූර්වාදර්ශයක් වන්නට ඇත.

මේවාත් බලන්න
 කොරියාවේ ඉතිහාසය
 සිල්ලා
 සිල්ලාහි සොන්දොක් රැජින
 කොරියාවේ තුන් රාජධානි

සටහන්

මූලාශ්‍ර
 

සිල්ලා පාලකයින්
රාජ්‍ය කරන රැජිනියන්
7වන සියවසේ ලේඛිකාවන්
7වන සියවසේ ආසියාවේ රජවරුන්
7වන සියවසේ කාන්තා රාජ්‍ය පාලිකාවන්
සිල්ලාවේ කුමරියන්
ඊශ්‍රායෙලයෙහි කාන්තාවෝ

ඊශ්‍රායෙලයෙහි කාන්තාවෝ  යනු, 1948 වසරෙහිදී සංස්ථාපනය කරනු ලැබූ   ඊශ්‍රායෙල රාජ්‍යයෙහි වෙසෙන හෝ එහි උපන් හෝ කාන්තාවෝ වෙති. ඊශ්‍රායෙලය වෙත ආණ්ඩුක්‍රම ව්‍යවස්ථාවක් නොමැති මුත්, ඊශ්‍රායෙල නිදහස් ප්‍රකාශනය දක්වා සිටින්නේ: “ඊශ්‍රායෙල රාජ්‍යය විසින් (…) ආගම,  ජාතිය හෝ ස්ත්‍රී-පුරුෂ භාවය නොසලකමින් එහි සියළු වැසියනට සම්පූර්ණයෙන් සමාන සමාජීය සහ දේශපාලන අයිතිවාසිකම් ලැබීම පිළිබඳ සහතික වෙයි” යනුවෙනි.

සේවා නියුක්තිය සහ වැටුප් අරභයා  ස්ත්‍රී-පුරුෂ භාවය පදනම් කර ගනිමින් වෙනස්කම් කිරීම ඊශ්‍රායෙල නීතිය අනුව තහනම් වන අතර, පන්ති ක්‍රියාමාර්ග නඩු පැවරීමට අවස්ථා සලසා දෙයි; මෙසේවුවද, පුරුෂයන් සහ කාන්තාවන් අතර සැලකිය යුතු වැටුප් විෂමතා පවතින බවට දෝෂාරෝපණ පවතියි.   සේවාස්ථානයෙහි කාන්තාවන්ගේ සහභාගිත්වය අනුව සැලකීමේදී සංවර්ධිත ජාතීන් 59 ක් අතුරින් එකොළොස්වන අනුස්ථිතිය ලැබුමට 2012 වසරෙහිදී ඊශ්‍රායෙලය සමත් විය. එම සමීක්ෂණය තුලදීම, කාන්තාවන් විසින් විධායක තනතුරු දැරීමෙහි අනුපාතිකය සැලකිල්ලට ගැනීමේදී 24වන අනුස්ථිතිය ලැබුමට ඊශ්‍රායෙලය සමත් විය.

කාන්තා අයිතිවාසිකම් 

ඊශ්‍රායෙල රාජ්‍යය තැනීමට පෙරදී පවා, පසුව ඊශ්‍රායෙලය බවට පත්වූ භූමියෙහි කාන්තාවෝ කාන්තා අයිතිවාසිකම් සඳහා අරගල කල අතර නව යිෂූෆ් හී කාන්තාවන් මෙයට නිදසුනක් වශයෙන් දැක්විය හැක. යිෂූෆ් යන පදයෙන් අදහස් වන්නේ ඊශ්‍රායෙල රාජ්‍යය සංස්ථාපනය කිරීමට පෙරදී  පලස්තීනයෙහි ජීවත්වූ යුදෙවු වැසියන් වන අතර, නව යිෂූෆ් යන්නෙන් අදහස් වන්නේ 1860 ගණන් වලදී  පැරණි නගරයෙහි ජෙරුසලෙම ප්‍රාකාරයට පිටතින් නිවෙස් තැනීම ඇරඹූ අයවළුන් වෙති. 1919 වසරෙහිදී, නව යිෂූෆ් හී පළමු දේශව්‍යාප්ත කාන්තා පක්ෂය (සමාන අයිතිවාසිකම් සඳහා  එරෙට්ස් ඊශ්‍රායෙලයෙහි හෙබ්‍රෙව් කාන්තාවන්ගේ සංගමය) සංස්ථාපනය කෙරුණු අතර, එම වසරෙහිදී එය වෙතට සංක්‍රමණය වූ රෝසා වෙල්ට්-ස්ට්‍රවුස් එහි නායිකාව වශයෙන් පත් කෙරුණු ලදුව ඇයගේ මරණය දක්වා එම තනතුර දැරුවාය. 1926  වසරෙහිදී ජනමත විමසුමකට මුහුණදීමෙහි හැකියාවට මගහැරීම රිසිවූ හරෙදිම් සමූහය විසින්, යිෂූෆ් හී නියෝජිත මන්ත්‍රණ සභාවෙන් ඉවත්ව ගිය අතර, එම වසරෙහිදීම නිල ප්‍රකාශයක් නිකුත් කෙරුණේ (1927 වසරෙහිදී අනුගම්‍ය රජය විසින් අපරානුමත කෙරුණේ) " යිෂූෆ් හී දිවි පෙවෙතෙහි සමස්ත ආකාරයෙහිදී කාන්තාවන් සඳහා සමාන අයිතිවාසිකම් - සිවිල්, දේශපාලන සහ, ආර්ථික" සහතික කෙරෙන බවය.

ගෝල්ඩා මෙයර් යටතෙහි කාන්තා අග්‍රාමාත්‍යවරියකගේ නායකත්වය යටතට පත්වූ තෙවන රට බවට ඊශ්‍රායෙලය පත්වූ අතර, 2010 වසර වන විට, ඊශ්‍රායෙලයෙහි පාර්ලිමේන්තු නියෝජනයෙහි කාන්තා සහභාගිත්වය සියයට 18 ක් වෙමින්, අරාබි ලෝකයෙහි සාමාන්‍ය අගය වූ සියයට 6 ඉක්මවූ අතර   එ.ජ. කොංග්‍රස් මණ්ඩලයෙහි අගය සම කළේය. එනමුදු, එය  ස්කැන්ඩිනේවියානු රටවල සාමාන්‍ය අගය වන සියයට 40 ට බෙහෙවින් පහළ පැවතිණි.

ද නෙසට් නමැති ඊශ්‍රායෙල පාර්ලිමේන්තුව විසින්, “කාන්තාවන්ගේ තත්ත්වය පිළිබඳ කමිටුව” පිහිටුවන ලද්දේ කාන්තාවන්ගේ අයිතිවාසිකම් පිළිබඳ සලකා බැලීම සඳහාය. මෙම කමිටුවෙහි ගෙන හැර දක්වන ලද පරමාර්ථ වූයේ  වෙනස්කම් කිරීම හා   කාන්තාවන්ට එරෙහි ප්‍රහාරාත්මක ප්‍රචණ්ඩතාව වැලැක්වීම සහ දේශපාලනයෙහිදී, ජීවිතචක්‍ර සිද්ධීන් තුලදී සහ  අධ්‍යාපනයෙහිදී සමානත්මතාවය සඳහා අනුබල දීම විය. 1998 වසරෙහිදී, නෙසට් සභාව විසින්  "ලිංගික වද හිංසාව වැලැක්වීම" සඳහා පණතක් සම්මත කරන ලදි.

2013 වසරෙහිදී, ආගමික කටයුතු අමාත්‍යවරයා සහ ප්‍රධාන රබීවරු විසින් ප්‍රකාශයක් නිකුත් කරමින් පැවසුවේ එම කාන්තාවන් විසින් එසේ කිරීම ඉල්ලා සිටියොත් පමණක් චාරිත්‍රමය ස්නාන උපස්ථායකවරුන් විසින් කාන්තාවන් පරික්ෂා කළ යුතු බවට වන අතර, මික්වේ ස්නානයන්හිදී බලහාත්කාරයෙන් කාන්තාවන් පරීක්ෂා කිරීම මෙයින් නිම කෙරිණි.

ආශ්‍රිත

+
 
 
ඊශ්‍රායෙලය
ජූලියන් බෝලිං

ජූලියන් බෝලිං යනු ශ්‍රී ලාංකික, ජාත්‍යන්තර පදක්කම්ලාභී පිහිනුම් ශූරයෙකු වේ. ඔහු වර්ෂ 1984 සිට 1991 දක්වා කාලය තුල පැවැත්වූ දකුණු ආසියානු ක්‍රීඩා උළෙලවල්හී රන් පදක්කම් 15ක් දිනාගැනීමට සමත් විය. එසේම 1984 වර්ෂයේදී ඇමෙරිකාවේ ලොස් ඇන්ජලිස්, 1988 වර්ෂයේදී දකුණු කොරියාවේ සෝල් සහ 1992 වර්ෂයේදී ස්පාඥ්ඥයේ බාර්සිලෝනාහී පවත්වනු ලැබූ ඔලිම්පික් ක්‍රීඩා උළෙල තුනකදී බෝලිං ශ්‍රී ලංකාව නියෝජනය කරන ලදී. ඔහු ජාත්‍යන්තර තලයේ පිහිනුම්කරුවන් වූ තාරා බෝලිංගේ සහ ඥාතී දීපිකා ෂන්මුගම්ගේ පුත්‍රයෙකුද වෙයි. 1991 වසරේදී කොළඹ පැවැත්වූ දකුණු ආසියානු ක්‍රීඩා උළෙලදී පිහිනුම් අංශයෙන් රන් පදක්කම් 6ක් හිමිකර ගැනීම බෝලිංගේ හොඳම දක්ෂතාවය ලෙස සැළකේ. ඔහු විසින් එම වසරේ තබන ලද පදක්කම් වාර්ථාව, 2016 වසරේදී මැතිව් අබේසිංහ විසින් රන් පදක්කම් 7ක් හිමිකර ගනිමින් බිඳදමන තුරු පැවතුනි.

මූලාශ්‍ර

1966 උපත්
නෝගුක් රැජින

නෝගුක් රැජින (?- 16 පෙබරවාරි 1365) හෙවත් ඉන්දොක් රැජින යනුවෙන් හැඳින්වෙන්නේ පසු කලෙ‍ක කොරියාවේ අගබිසව බවට පත් වූ මොංගෝලියානු කුමරියකි. ඇය ගොර්යෝ කුමාරවරුන් සමග විවාහ වීමේ යුවාන් රාජවංශයේ සම්ප්‍රදාය අනුව ගොර්යෝ රජ පෙළතට ඇතුළු වූ තැනැත්තියකි. ඇගේ මොංගෝලියානු නාමය බොර්ජිගින් බුදශිරි (孛兒只斤 寶塔實里) යන්නයි.

මුල්කාලීන දිවිය 
නෝගුක් රැජින බොර්ජිගින් අමූගේ (孛兒只斤阿木哥, ?-1324) ගේ එකම පුත්‍රයා වූ බයිර් තෙමූර් (孛羅帖木兒) ගේ දියණියයි. බොර්ජිගින් අමූගේ යනු කුබ්ලායි ඛාන්ගේ දෙවන පුත්‍රයා වූ බොර්ජිගින් චින්කිම් (孛兒只斤真金, 1243-ජනවාරි 05, 1286) ගේ දෙවන පුත්‍ බොර්ජිගින් දර්මබාලා (孛兒只斤答剌麻八剌, 1264–1292) ගේ වැඩිමහල් පුත්‍රයායි. එසේම නෝගුක් රැජින බොර්ජිගින් අමූගේ (孛兒只斤阿木哥) ගේ එකම දියණිය වූ ජෝගුක් කුමරිය (조국장공주, 1308-ඔක්තෝබර් 20, 1325) ගේ ලේලිය ද වූවා ය.

විවාහය සහ මරණය 

නෝගුක් රැජින, ප්‍රතිසංස්කරණවාදී ගොර්යෝ පාලකයකු වූ ගොංමින් රජුගේ අගබිසව වූවා ය. ඇය මොංගෝලියානු කුමරියක වුව ද, නෝගුක් රැජින සැමවිටම ගොර්යෝවට සහ ඇගේ සැමියාට සහාය දැක්වූවා ය. 1349දී ගොංමින් රජු විසින් ඇයව විවාහ කරගැනුණේ මුල් යුවාන් මනාලිය ස්‍යුංග්‍යුයි කුමරිය (승의공주) නැවත පැමිණි විගසයි.

ගොංමින් රජු සහ නෝගුක් රැජින අතර ඉතාම කිට්ටු සම්බන්ධතාවක් පැවතිය ද, ඔවුනට දරුවන් සිටියේ නැත. දෙවන බිරිඳක් රැගෙන එන මෙන් යෝජනා ඉදිරිපත් වුවත් රජු ඒවා ප්‍රතික්ෂේප කළේ ය. විවාහ මංගල්‍යයෙන් වසර පහළොවකට පසු නෝගුක් රැජින ගැබ් ගත් නමුත්, දරු උපත සඳහා අදාළ වූ සංකූලතා හේතුවෙන් 1365දී ඇය මරණයට පත් විය. ඇයව මරණාපරව ඉන්දොක් අගබිසව ලෙස හැඳින්විණි.

ඇගේ මරණයෙන් පසු දැඩි මානසික පසුබෑමකට ලක් වූ ගොංමින් රජුට දේශපාලනය කෙරෙහි එතරම් උනන්දුවක් ඇති නොවී ය. රජු වැදගත් දේශපාලන කටයුතු බොහෝමයක් බෞද්ධ භික්ෂුවක වූ ප්යොන්ජෝහට භාරකළේ ය. ‍කුමරියකට සහ වහලකුට දාව උපන් ප්යොන්ජෝගේ දක්ෂතාවන් අගය කළ ගොංමින් රජු, ප්යොන්ජෝගේ නම ෂින් දොන් ලෙස වෙනස් කළේ ය. ගොංමින් රජුගේ පූර්ණ විශ්වාසය ලත් ෂින් දොන් ගොර්යෝ සමාජය ප්‍රතිසංස්කරණයට ලත් කිරීමට උත්සාහ දැරී ය. 1365දී, ගොංමින් රජු විසින් ප්යොන්ජෝහට "චොංහන් ගෝසා" නැමැති පටබැඳි නාමය සහ ජින්ප්යොංහු (චින්ප්යොං වංශාධිපතිතුමා) යන වංශවත් පදවිය පිරිනමන ලදී. නමුත් සය වසරකට පසු, ෂින් දොන්ට සිය තනතුර අහිමි වූ අතර, 1371දී ගොංමින් රජු විසින් ඔහුට දඬුවම් පමුණුවන ලදී. 

1374දී චෝයි මන්-සෙං (최만생) ඇතුළු පිරිස විසින් ගොංමින් රජුව ඝාතනය කරන ලදී. තරුණයකු වූ හොං ර්යුන් (홍륜) සහ ගොංමින්ගේ උපබිසවක අතර වූ සම්බන්ධය ගොංමින් රජුට හෙළි වූ අතර එය රජුගේ කෝපයට හේතු විය.‍ ගොංමින් තමන්ව මරාදැමීමට ප්‍රථම, හොං ර්යුන් සහ චෝයි මන්-සෙං එක්ව නින්දේ සිටි ගොංමින් රජුව මරා දැමූහ.

පෙළපත

පූර්වජයින්

උරුමය 
නෝගුක් රැජින පිළිබඳ ඊළඟ රාජවංශයේ පවා මතකයේ රැඳී තිබූ බව ජොසොන් රාජවංශයේ වාර්ෂික වාර්තා අනුව පැහැදිළි වේ.

නෝගුක් රැජිනගේ චරිතය සියෝ ජි-හ්යේ නැමැති නිළිය විසින් 2005 වර්ෂයේ කොරියාවේ MBC නාළිකාවෙන් විකාශය වූ ෂින් දොන් නැමැති කතාමාලාවේ නිරූපණය කරන ලදී. එසේම ඇගේ චරිතය පාක් සේ-යොං නැමැති නිළිය විසින් 2012 කොරියානු SBS නාළිකාවේ රූපවාහිනී නාට්‍යයක් වූ ෆේත් තුළ ද, බේ මින්-හී විසින් 2012-2013 අතර කාලයේ SBS නාළිකාවෙන් විකාශය කෙරුණු ද ග්‍රේට් සියර් රූපවාහිනී කතාමාලාව තුළ ද නිරූපණය කොට තිබේ.

මේවාත් බලන්න
ගොර්යෝහි ගොංමින්
කොංමින් රජුගේ සොහොන

මූලාශ්‍ර

බාහිර සබැඳි
උතුරු කොරියාවේ පාලනය යටතේ කලාව - කොංමින් රජුගේ සොහොන

මොංගෝලියානු ජනයා
ගොර්යෝ ජනයා
1365 මරණ
කොරියානු රාජකීය බිසෝවරුන්
රැජිනියන්
උපන් වර්ෂ නොදන්නා පුද්ගලයින්
බොර්ජිගින්
ජෙඝිස් ඛාන්ගෙන් පැවතෙන්නන්
14වන සියවසේ කාන්තාවන්
කුමරියන්
ඊශ්‍රායෙල ජාතික පුස්තකාලය

ඊශ්‍රායෙල ජාතික පුස්තකාලය (הספרייה הלאומית - HaSifria HaLeumit - National Library of Israel) ඊශ්‍රායෙල් රාජ්යයේ ජාතික පුස්තකාල වේ. එය ජෙරුසලමේ හෙබ්රෙව් විශ්ව වල විශ්වවිද්යාලයේ වේ.

ගැලරිය

අඩවියෙන් බැහැර පිටු 

 ඊශ්රායෙල් ජාතික පුස්තකාල

ඊශ්‍රායලය
ශ්‍රියා සරන්

ශ්‍රියා සරන් (උපත 1982 සැප්තැම්බර් 11, උපත් නම ශ්‍රියා සරන් භාත්නගර් ),ශ්‍රියා, ඉන්දියානු ජාතික නිළියක සහ නිරූපිකාවක වේ. ඇය රඟපෑ චිත්‍රපට අතර තෙළිඟු භාෂා, දෙමළ භාෂා, හින්දි භාෂා චිත්‍රපට ප්‍රධාන වන අතර ඉංග්‍රීසි භාෂා, මලයාලම් භාෂා සහ කන්නඩ භාෂා චිත්‍රපට කීපයකද වේ.

සරන් ඩෙහෙරාඩූන් වල උපත ලැබූ අතර , ඇගේ ළමා කාලය වැඩිහරියක් ගත කර ඇත්තේ හරිද්වාර් වලය. වර්ෂ 2001 දී, ඇගේ නර්තන ගුරුවරයා සංගීත වීඩියෝවක් වූ "තිරක්ති කියුන් හව" , සඳහා ඇයට අවස්ථාවක් ලබාදෙන ලදී. එය ඇය වෙත ඉන්දියානු චිත්‍රපට කරුවන්ගේ අවධානයට යොමු වීමට ප්‍රධාන හේතුවක් විය.

මූලාශ්‍ර

1982 උපත්
සිනමාව
ඉන්දියානු සිනමාව
ඉන්දියාව
ජවගාල් ශ්‍රීනාත්

ජවගාල් ශ්‍රීනාත්  (උපත 31 අගෝස්තු 1969) යනු හිටපු ඉන්දීය ක්‍රිකට් ක්‍රීඩකයෙකු සහ වර්තමානයෙහි  අයිසීසී තරග තීරකයෙක් වෙයි. ඉන්දියාවේ විශිෂ්ටතම වේග පන්දු යවන්නන් අතර එකෙකු බවට ඔහු සැලකෙන අතර  එක් දින ජාත්‍යන්තර තරග වලදී කඩුළු 300 කට වැඩියෙන් දවා ගත් එකම ඉන්දීය වේග පන්දු යවන්නා ලෙසින් තවමත් වැජඹෙයි.

ඔහුගේ විශ්‍රාම යෑම තෙක් ඉන්දියානු ක්‍රිකට් කණ්ඩායම සඳහා ඉදිරි පෙළ වේග පන්දු යවන්නා වූ ඔහු, කපිල් දේව් ගෙන් පසුව ටෙස්ට් කඩුළු 200 ක් දවාලූ දෙවන ඉන්දීය වේග පන්දු යවන්නා වෙයි.

ආශ්‍රිත

ඉන්දීය ක්‍රිකට් ක්‍රීඩකයෝ
1969 දී වූ උපත්
ජීවත් වන්නෝ
ග්ලොෂ්ටර්ෂයර් ක්‍රිකට් ක්‍රීඩකයෝ
ඉන්දීය එක් දික ජාත්‍යන්තර ක්‍රිකට් ක්‍රීඩකයෝ
ඉන්දීය ටෙස්ට් ක්‍රිකට් ක්‍රීඩකයෝ
කර්ණාටකා ක්‍රිකට් ක්‍රීඩකයෝ
මයිසූර්හී උපන් ක්‍රීඩාවට බැඳී පුද්ගලයෝ
ලෙෂ්ටර්ෂයර් ක්‍රිකට් ක්‍රීඩකයෝ
ඩර්හැම් ක්‍රිකට් ක්‍රීඩකයෝ
දකුණු කලාපයෙහි ක්‍රිකට් ක්‍රීඩකයෝ
 1992 ක්‍රිකට් ලෝක කුසලාන සඳහා ක්‍රීඩා කළ ක්‍රිකට් ක්‍රීඩකයෝ
 1996 ක්‍රිකට් ලෝක කුසලාන සඳහා ක්‍රීඩා කළ ක්‍රිකට් ක්‍රීඩකයෝ
 1999 ක්‍රිකට් ලෝක කුසලාන සඳහා ක්‍රීඩා කළ ක්‍රිකට් ක්‍රීඩකයෝ
 2003 ක්‍රිකට් ලෝක කුසලාන සඳහා ක්‍රීඩා කළ ක්‍රිකට් ක්‍රීඩකයෝ
 ලෝක කුසලානයට ක්‍රීඩා කල ඉන්දීය ක්‍රිකට් ක්‍රීඩකයෝ
ක්‍රිකට් තරග විනිසුරුවෝ
අර්ජුන සම්මානය ලැබුවෝ
කර්ණාටකාහී උපත ලද ක්‍රිකට් ක්‍රීඩකයෝ
බෘෘනයි හී කාන්තාවෝ

බෲනයි හී කාන්තාවෝ යනු, බෲනයි දරුස්සලාම් තුල ජීවත් වන කාන්තාවන් වෙති. ඔවුන්ගේ ඉස්ලාමීය සමාජ අනුවාදය පරිදී, බෲනයි කාන්තාවන් සැලකෙන්නේ  "ඉතා ඉහළ තත්ත්වයක්" සහිත අයවළුන් ලෙසටයි.

කාන්තාවන්ගේ අයිතිවාසිකම් ආරක්ෂා කිරීමට, රජය විසින් ප්‍රයත්නයන් දරා ඇත.
විකිරණ රටාව

ඇන්ටෙනා සැලසුම් ක්ෂේත්‍රයෙහි විකිරණ රටාව (හෝ ඇන්ටෙනා රටාව හෝ දුර-ක්ෂේත්‍ර රටාව) යන පදය වෙතින් අදහස් වන්නේ, ඇන්ටෙනාව හෝ අනෙකුත් ප්‍රභවය වෙතින් නිකුත් වන රේඩියෝ තරංගයන්හී  ප්‍රබලතාවයෙහි දිශානත (කෝණික) බවයි.

ආශ්‍රිත
උතුරු කොරියාවෙහි කාන්තාවෝ

උතුරු කොරියාවෙහි දේශපාලන ඒකලනය, විදේශීය අන්වේක්ෂකයන්ට රට තුලට පිවිසුමට ඉඩ දීමට උතුරු කොරියානු බලධාරීන්ගේ අකමැත්ත සහ පරස්පර විරෝධි වාර්තා පැවතීම නිසා, රටෙන් පිටතදී   උතුරු කොරියාවෙහි කාන්තාවන්ගේ තත්ත්වය සම්පූර්ණ වශයෙන් වටහා ගත නොහැක. උතුරු කොරියානු රජයෙහි නිල ස්ථාවරය වන්නේ, කාන්තාවන් සඳහා පුරුෂයන්ට සමාන අයිතිවාසිකම් හිමිව ඇති බවයි.
මිතාලි රාජ්

මිතාලි රාජ් යනු ඉන්දියානු කාන්තා ක්‍රිකට් කණ්ඩායමෙහි නායිකාව වෙයි.

මුල් දිවිය සහ පසුබිම 
1982 දෙසැම්බර් 3 දිනදී මිතාලි රාජ්  උපන්නේ, රාජස්තානයෙහි, ජෝද්පූර්හී දෙමළ පවුලකට දාවය. මිතාලිගේ මවු බස දෙමළ වන අතර, ඇයගේ පියා, ඩොරයි රාජ්, ඉන්දියානු ගුවන් හමුදාවෙහි නිලධාරියෙක් වූ අතර ඇයගේ මව නමින් ලීලා රාජ් විය. වයස අවුරුදු 10 ක් වත්ම ක්‍රීඩාවෙහි නියැලීම ඇරඹූ මිතාලි, වයස වසර 17 ක් වක්ම ඉන්දියානු කණ්ඩායමට තෝරා ගනු ලැබුවාය. ඇයගේ එදිජා මංගලාවතරණ, 1999 වසරෙහිදී  මිල්ටන් කේන්ස් හිදී අයර්ලන්තයට එරෙහිව සිදු විය. ඇය ජීවත් වන්නේ හයිද්‍රබාදයෙහි, තෙලන්ගනහීය. ඇයගේ පාසැල් සමයෙහිදී හයිද්‍රබාදයෙහි, ශාන්ත ජෝන්ස් පාසැලෙහි ක්‍රිකට් පුහුණුව සඳහා ඇය සහභාගි වූයේ ඇයගේ වැඩිමහළු සෙහොයුරා සමගය. මිතාලි,  සිකැන්ද්‍රබාද් හී, කීස් කාන්තා උසස් පාසැලෙහි ක්‍රීඩා පුහුණුවෙහි යෙදුණු අතර, බොහෝ විට පුහුණු පරිශ්‍රයෙහි පිරිමි ක්‍රිකට් ක්‍රීඩකයින් හා තරග වැදුණි. ඇය වසර අටක් පුරාවට සම්භාව්‍ය නැටුම් පුහුණු වූ අතර  ඇයගේ ක්‍රිකට් අභිවෘත්තිය නොනැවති කරගෙන යෑම සඳහා නැටුම් වෙතින් ඉවත් විය.

අභිවෘත්තිය
ඉන්දියාවෙහි කාන්තා ක්‍රිකට් කණ්ඩායම වෙනුවෙන්, ටෙස්ට් සහ එක් දින ජාත්‍යන්තර යන අංශ දෙකෙහිම රාජ් විසින් ක්‍රීඩා කර ඇත. ඇයගේ එක් දින ජාත්‍යන්තර මංගලාවතරණය 1999 වසරෙහිදී අයර්ලන්තයට එරෙහිව මිල්ටන් කේන්ස් හිදී  සිදුවූ අතර එහිදී ඇය නොදැවී ලකුණු  114 ක් රැස් කළාය. 2001-02 කාල සීමාවෙහිදී ලක්නව් හිදී දකුණු අප්‍රිකාවට එරෙහිව ඇයගේ ටෙස්ට් මංගලාවතරණය සිදු විය. 2002 අගෝස්තු 17 දිනදී, වයස 19 වත්ම, ඇයගේ තෙවන ටෙස්ට් තරගයෙහිදී, ලෝකයෙහි ඉහළතම පුද්ගලික ටෙස්ට් ලකුණු රැස් කිරීම වූ කැරන් රෝල්ටන්ගේ ලකුණු 209* වාර්තාව ඇය විසින් බිඳ දැමුවේ නවතම ඉහළ ලකුණු සංඛ්‍යාවක් වූ ලකුණු 214 ටෝන්ටන්හි, කවුන්ටි ක්‍රීඩා පිටියෙහිදී එංගලන්තයට එරෙහිව පැවති දෙවන සහ අවසාන ටෙස්ට් තරගයෙහිදී රැස් කර ගනිමිනි. පකිස්තානයෙහි කිරන් බාලුක් විසින් මෙම වාර්තාව 2004 මාර්තු මාසයෙහිදී බිඳ දමන ලද්දේ බටහිර ඉන්දීය කොදෙව් කණ්ඩායමට එරෙහිව ලකුණු 242 රැස් කර ගනිමිනි.

2002 වසරෙහි ක්‍රික්ඉන්ෆෝ කාන්තා ලෝක කුසලාන තරගාවලියෙහිදී, ටයිෆොයිඩ් මාදිළියක් වැළඳීම නිසා මිතාලි රෝගී වු අතර ඉන්දියාවෙහි  ප්‍රගතිය බරපතල ලෙසින් අවහිර විය. කෙසේවෙතත්, දකුණු අප්‍රිකාවෙහිදී ඔවුන්ගේ පළමු ලෝක කුසලාන අවසන් තරගය වෙතට 2005 වසරෙහිදී ඇය විසින් කණ්ඩායම මෙහෙයවූ නමුදු, ප්‍රතිමල්ලව ඕස්ට්‍රේලියාව ප්‍රබලත්වයෙන් වැඩි බව අවබෝධ විය. 2006 අගෝස්තුවෙහිදී,  ඔවුන්ගේ පළමු ටෙස්ට් සහ තරගමාලා ජයග්‍රහණය වෙත එංගලන්තයෙහිදී ඇය විසින් කණ්ඩායම මෙහෙයවූ අතර වසර කෙළවරදී ආසියානු කුසලාන දිනා ගත්තේ - මාස 12 ක් ඇතුළත දෙවන වරට - එකදු තරගයක් හෝ පරාජය නොවෙමිනි.

ආශ්‍රිත

බාහිර සබැඳි 

ප්‍රොෆයිල් ඔෆ් මිතාලි රාජ්
ක්‍රිකට්ආකයිව්

1982 උපත්
ජීවත්වන්නෝ
අර්ජුන සම්මානය ලැබුවෝ
ඉන්දියානු කාන්තා ටෙස්ට් ක්‍රිකට් ක්‍රීඩකයෝ
ඉන්දියානු කාන්තා එක් දින ජාත්‍යන්තර ක්‍රිකට් ක්‍රීඩකයෝ
ඉන්දියානු කාන්තා විස්සයි20 ජාත්‍යන්තර ක්‍රිකට් ක්‍රීඩකයෝ
ජෝද්පූර්හී උපන් ජනයා
ඉන්දියාවෙහි හයිද්‍රබාද්හී උපන් ජනයා
එක් දින ජාත්‍යන්තර මංගලාවතරණයෙහි ශතකයක් රැස් කළ කාන්තා ක්‍රිකට් ක්‍රීඩකයෝ
ක්‍රීඩාවෙහිදී පද්ම ශ්‍රී සම්මානය ලැබූවෝ
ඉන්දියානු කාන්තා ක්‍රිකට් ක්‍රීඩකයෝ
එයාර් ඉන්ඩියා කාන්තා ක්‍රිකට් ක්‍රීඩකයෝ
මධ්‍යම කලාපය කාන්තා ක්‍රිකට් ක්‍රීඩකයෝ
දුම්රිය සේවා කාන්තා ක්‍රිකට් ක්‍රීඩකයෝ
ඉන්දියානු කාන්තා ක්‍රිකට් නායිකාවෝ
රාජස්තානයෙහි උපන් ක්‍රීඩිකාවෝ
ක්‍රිස්මස් දිවයින්හී කාන්තාවෝ

ක්‍රිස්මස් දිවයින්හී කාන්තාවෝ හෝ ක්‍රිස්මස් දිවයින් කාන්තාවෝ යනු,  ඕස්ට්‍රේලියාවෙහි විදේශ බලප්‍රදේශයක් වන  ක්‍රිස්මස් දිවයින්හී ජීවත්වන කාන්තාවෝ වෙති.  ඔවුහූ මැලේ, චීන සහ එංගලන්ත සම්භවයක් සහිත වෙති.  2011 මාර්තු මාසයෙහිදී, ජාත්‍යන්තර කාන්තා දිනය ක්‍රිස්මස් දිවයින්හිදී සමරන ලද්දේ එහි කාන්තා වැසියන්ට උපහාරයක් වශයෙනි.  මෙම උත්සවාංගය පවත්වන ලද්දේ  "ක්‍රිස්මස් දිවයින්හී ජීවත් වන කාන්තාවක් වීමෙන් හැඟෙන්නේ කුමක්ද" යන තේමාව එළි දැක්වීම සඳහාය.

ඕස්ට්‍රේලියාවෙහි කාන්තා ක්‍රිස්මස් දිවයින් වැසියන්ගේ "තත්ත්වය සහ අවශ්‍යතා" සඳහා අනුග්‍රහය සපයමින් ඒවා සඳහා අනුබල සලසන ප්‍රධාන දේශීය සංවිධානය වන්නේ ක්‍රිස්මස් දිවයින් කාන්තා සංගමය නම් 1989 දී පිහිටුවනු ලැබුනු කණ්ඩායමකි.

ආශ්‍රිත
පකිස්තාන් ඉන්ටර්නැෂනල් එයාර්ලයින්ස් පියාසැරිය 661

පකිස්තාන් ඉන්ටර්නැෂනල් එයාර්ලයින්ස් පියාසැරිය 661 (පීකේ661/පීඅයිඒ661) යනු  2016 දෙසැම්බර් 7 දිනදී චිත්‍රල් සිට  ඉස්ලාමබාද් දක්වා ගමන් කරන අතරතුර හැවේලියන් අසබඩදී බිම ඇද හැළුණු දේශීය මගී පියාසැරියකි. මගීන් හතලිස්-දෙදෙනෙකු එහි ගමන් ගත් අතර ( ස්කයි මාර්ෂල්වරුන් දෙදෙනෙකුද ඇතුළුව) පකිස්තාන ජාත්‍යන්තර ගුවන්සේවය විසින් ක්‍රියාවෙහි යෙදවුනු ඒටීආර් 42-500 යානයක්වූ ගුවන්යානයෙහි කාර්ය මණ්ඩල සාමාජිකයෝ පස් දෙනෙකු සේවය කළහ.  යානයෙහි සිටි සියළු 47 දෙනා මිය ගිය අතර, ඒ අතර දේශකයෙකු බවට හැරුනු ගායක සහ ව්‍යවසායක ජුනයිඩ්  ජම්ෂේඩ්, සහ  චිත්‍රල් දිස්ත්‍රික්කයේ නියෝජ්‍ය කොමසාරිස්ද විය.

ගුවන්යානය 
අනතුරට භාජනයවූ ගුවන්යානය ඒපී-බීඑච්ඕ අනුක්‍රමික අංකය 663 යටතේ ලියාපදිංචිවී තිබූ ඒටීආර් 42-500 ගුවන්යානයකි. එහි පළමුවන පියාසැරිය 2007 වසරෙහිදී සිදුවූ අතර එය පකිස්තාන ජාත්‍යන්තර ගුවන්සේවය වෙත බාරදෙන විට එය පෙරදී භාවිතා නොකළ නව ගුවන්යානයක් විය. 2009 වසරෙහිදී, ලාහෝරයෙහිදී ගොඩබැස්වීමෙහි උත්සාහයකදී ගුවන්යානයට හානි සිදුවිය. පසුව එය අළුත්වැඩියාකොට යළි සේවයෙහි යෙදවිණි. 2014 දී එහි එන්ජිම ඇණහිටීමක් සිදුවූ අතර, එන්ජිම වෙනුවට වෙනකක් ආදේශ කරනු ලැබුව ඉන්පසු කිසිදු ගැටළුවක් වාර්තා නොවීය. බිම ඇද හැලීම සිදුවන අවදිය වන විට, පීඅයිඒහී ගුවන්යානාඇණිය හා සම්බන්ධ වීමෙන් පසුව එය විසින් පියාසැරි පැය 18,739 වාර්තා කර තිබූ අතර එහි අවසන් සහතික කිරීම  2016 ඔක්තොම්බර් මාසයෙහිදී සිදු කර තිබුණි.

බිම ඇද වැටීම
හැවේලියන්

හැවේලියන් යනු, පකිස්තානයෙහි,  කයිබර් පක්ටුන්වා පළාතේ, හසාරා කොට්ඨාශයෙහි,   අභාටබාද් දිස්ත්‍රික්කයෙහි, දෙවන විශාලතම නාගරික ප්‍රදේශය වෙයි.

පාකිස්ථානය
අනුරාධපුර කුරුසිය

අනුරාධපුරයෙහි කුරුසිය හෝ අනුරාධපුර කුරුසිය යනු,  ක්‍රිස්තියානි කුරුස සංකේතයෙහි ආකාරයකි. එය වනාහී ශ්‍රී ලංකාවේ ක්‍රිස්තියානි ආගමෙහි වඩාත් පුරාණතම සංකේතය වෙයි.

කුරුසිය 
1912 වසරෙහිදී කුරුසිය සොයාගන්නා ලද්දේ  අනුරාධපුරයෙහි පුරාවිද්‍යාත්මක කැණීම් වලදීය.

ජනප්‍රිය භාවිතය 
ෆ්‍රැන්සිස් පාප්වහන්සේගේ ශ්‍රී ලංකා සංචාරයෙහි නිල ලාංඡනයෙහි අනුරාධපුර කුරුසිය දක්වන ලදි.

සටහන්

මූලාශ්‍ර

තවදුරටත් කියවීම

බාහිර සබැඳි 
 පරිෂියන් ක්‍රිස්ටියන්ස් ඉන් ද අනුරාධපුර පීරියඩ්
 කම්පැරිසන් ඉමේජර්ස් ඔෆ ද ක්‍රොසර්ස් – අනුරාධපුර ක්‍රොස්, සෙන්ට් තෝමසර්ස් ක්‍රොස් (ඉන්ඩියා), නෙස්ටෝරියන් ක්‍රොස් (චයිනා), පෝර්චුගීස් ක්‍රොස් (කලම්බු)
 ඇන් ඉමේජ් ඔෆ් සි අනුරාධපුර ක්‍රොස් (එක්ස්කැවේටඩ්)
 Theology.lk කතෝලික දේවධර්ම ලිපි
 පෘතුගීසින් පැමිණීමට පෙර ශ්‍රී ලංකාවේ කිතුනුවන් සිටි බවට සාක්ෂි – පළමු කොටස
 ධාතුසේන රජ සමයේ කිතු දහම

ආශ්‍රිත
 අනුරාධපුරය
 ක්‍රිස්තියානි ආගම

ශ්‍රී ලංකාවේ ක්‍රිස්තියානි ආගම
ක්‍රිස්තියානි කුරුස
කුරුස සංකේත